ประกาศกรมประมงเรื่องหลักเกณฑ์และข้อปฏิบัติของเรือประมงนอกน่านน้ำไทยที่ทำประมงในเขตพื้นที่ที่อยู่ในความรับผิดชอบของคณะกรรมาธิการปลาทูน่าแห่งมหาสมุทรอินเดียพ.ศ. ๒๕๖๑[๑] เนื่องด้วยประเทศไทยได้เข้าเป็นภาคีสมาชิกของคณะกรรมาธิการปลาทูน่าแห่งมหาสมุทรอินเดีย(Indian Ocean Tuna Commission ; IOTC) อันทำให้ประเทศไทยมีสิทธิเข้าไปทำการประมงในเขตพื้นที่ที่อยู่ในความรับผิดชอบของคณะกรรมาธิการดังกล่าวภายใต้มาตรการควบคุมและการอนุรักษ์ทรัพยากรประมงกรมประมงจึงขอประชาสัมพันธ์ให้ผู้ที่ประสงค์จะออกไปทำการประมงนอกน่านน้ำไทยในบริเวณดังกล่าวทราบถึงหลักเกณฑ์และข้อปฏิบัติของเรือประมงนอกน่านน้ำไทยที่จะต้องปฏิบัติหากเข้าไปทำการประมงในเขตพื้นที่ที่อยู่ในความรับผิดชอบของคณะกรรมาธิการปลาทูน่าแห่งมหาสมุทรอินเดียดังต่อไปนี้ข้อ ๑ในประกาศนี้ทุ่นข้อมูล หมายความว่า อุปกรณ์ลอยน้ำ ทั้งแบบปล่อยลอยหรือยึดอยู่กับที่ซึ่งใช้งานโดยหน่วยงานรัฐบาลหรือองค์กรวิทยาศาสตร์ที่เป็นที่ยอมรับเพื่อวัตถุประสงค์ในการเก็บรวบรวมและตรวจวัดข้อมูลสิ่งแวดล้อมด้วยวิธีการทางอิเล็กทรอนิกส์และไม่มีวัตถุประสงค์เพื่อกิจกรรมประมงเรือประมงหมายความว่า เรือประมงทุกขนาดที่ทำการประมงโดยใช้เครื่องมืออวนล้อมจับเบ็ดราวทูน่าอวนติดตา เบ็ดตวัด เบ็ดมือ หรือเบ็ดลากข้อ ๒ พื้นที่และชนิดของสัตว์น้ำที่อยู่ในความรับผิดชอบของคณะกรรมาธิการปลาทูน่าแห่งมหาสมุทรอินเดีย(Indian Ocean Tuna Commission ; IOTC) ให้เป็นไปตามบัญชีแนบท้ายประกาศนี้ข้อ ๓เรือประมง เรือเสริมเรือส่งเสบียงและอุปกรณ์หรือเรือสนับสนุนซึ่งทำการประมงหรือขนถ่ายสัตว์น้ำนอกเขตเศรษฐกิจจำเพาะของประเทศไทยในพื้นที่และชนิดสัตว์น้ำตามข้อ๒ หรือนำสัตว์น้ำชนิดดังกล่าวขึ้นท่าเทียบเรือจะต้องเป็นเรือที่อยู่ในบัญชีรายชื่อเรือที่ได้รับอนุญาตของคณะกรรมาธิการปลาทูน่าแห่งมหาสมุทรอินเดีย(Indian Ocean Tuna Commission ; IOTC) ซึ่งสามารถตรวจสอบได้จากเว็บไซต์www.iotc.orgผู้ประกอบการและเจ้าของเรือที่อยู่ในบัญชีรายชื่อเรือที่ได้รับอนุญาตขององค์การบริหารจัดการประมงตามวรรคหนึ่ง ต้องไม่มีส่วนร่วมหรือเกี่ยวข้องกับทำการประมงหรือขนถ่ายสัตว์น้ำชนิดตามข้อ๒ กับเรือไร้สัญชาติหรือเรือที่ไม่ได้อยู่ในบัญชีรายชื่อเรือที่ได้รับอนุญาตขององค์การบริหารจัดการประมงดังกล่าวเรือทุกลำต้องแบ่งปันข้อมูลเกี่ยวกับเรือต้องสงสัยว่าไร้สัญชาติโดยแจ้งต่อกองควบคุมการประมงนอกน่านน้ำและการขนถ่ายสัตว์น้ำ กรมประมงข้อ ๔ในกรณีที่เรือประมงได้รับอนุญาตให้ทำการประมงในเขตเศรษฐกิจจำเพาะของรัฐชายฝั่งอื่นผู้ควบคุมเรือประมงต้องบันทึกข้อมูลลงในสมุดบันทึกการทำการประมงและจัดส่งสำเนาเฉพาะส่วนที่ได้ทำประมงในเขตเศรษฐกิจจำเพาะของรัฐชายฝั่งนั้นให้กับหน่วยงานบริหารจัดการของรัฐชายฝั่งดังกล่าวข้อ ๕เรือประมงต้องจัดทำเครื่องหมายของเครื่องมือประมงและอุปกรณ์ช่วยทำการประมงโดยระบุชื่อเรือและสัญญาณเรียกขานหรือหมายเลขที่สามารถระบุตัวตนของเรือประมงแสดงไว้อย่างชัดเจนการจัดทำเครื่องหมายตามวรรคหนึ่งให้ดำเนินการดังต่อไปนี้(๑) กรณีเครื่องมือที่มีการใช้สายคร่าวให้ติดเครื่องหมายที่ปลายของอวนหรือสายคร่าวของเครื่องมือนั้นประกอบกับต้องติดทุ่นธงหรือทุ่นเรดาร์ในตอนกลางวันและติดทุ่นไฟโดยต้องสามารถมองเห็นแสงไฟได้ในสภาวะการมองเห็นตามปกติสำหรับตอนกลางคืนทั้งนี้ธงหรือทุ่นดังกล่าวต้องสามารถใช้ระบุตำแหน่งและขอบเขตของเครื่องมือประมงได้(๒) กรณีแพล่อปลาประเภทประจำที่ (Anchored Fish Aggregating Device : AFADs) ให้ติดเครื่องหมายในบริเวณที่เหมาะสมสามารถมองเห็นได้ชัดสำหรับกรณีแพล่อปลาประเภทปล่อยลอย (Drifting Fish Aggregating Device : DFADs) จะต้องติดตั้งอุปกรณ์ระบุตำแหน่งดาวเทียมด้วย ทั้งนี้แพล่อปลาประเภทปล่อยลอยและประเภทประจำที่ต้องมีหมายเลขประจำแพที่ไม่ซ้ำกันโดยเรียงลำดับในแต่ละประเภทข้อ ๖แพล่อปลาประเภทปล่อยลอย (Drifting Fish Aggregating Device : DFADs) สามารถวางอยู่ในพื้นที่ตามข้อ ๒ ได้ไม่เกินสามร้อยห้าสิบแพโดยจะสลับการใช้แพได้รวมกันแล้ว ต้องไม่เกินเจ็ดร้อยแพต่อลำต่อปีการใช้แพล่อปลาตามวรรคหนึ่งต้องรายงานจำนวนทุ่นอุปกรณ์ที่ได้เปิดหรือปิดการใช้งานของปีที่ผ่านมาภายในวันที่๓๑ มกราคมของทุกปี ต่อกองควบคุมการประมงนอกน่านน้ำและการขนถ่ายสัตว์น้ำกรมประมงตามแบบฟอร์มแนบท้ายประกาศนี้ข้อ ๗เรือประมงที่ทำการประมงโดยใช้แพล่อปลาต้องบันทึกกิจกรรมการทำการประมงที่ใช้แพล่อปลาลงในแบบฟอร์มบันทึกการตรวจและวางแพล่อปลา(FADs LOGBOOK) แนบท้ายประกาศนี้และส่งให้กับกองควบคุมการประมงนอกน่านน้ำและการขนถ่ายสัตว์น้ำกรมประมง ทุกครั้งที่มีการขนถ่ายสัตว์น้ำหรือนำสัตว์น้ำขึ้นท่าข้อ ๘เรือประมงที่ทำการประมงโดยใช้แพล่อปลาต้องส่งแผนการจัดการการใช้แพล่อปลาของเรือแต่ละลำต่อกองควบคุมการประมงนอกน่านน้ำและการขนถ่ายสัตว์น้ำกรมประมง โดยต้องส่งก่อนเรือแจ้งออกไปทำประมงรายละเอียดของแผนการจัดการการใช้แพล่อปลาตามวรรคหนึ่งให้เป็นไปตามภาคผนวก ก และภาคผนวก ข แนบท้ายประกาศนี้ข้อ ๙ห้ามมิให้เรือประมงใช้หรืออาศัยแสงไฟเพื่อวัตถุประสงค์ในการล่อปลาทูน่าและชนิดพันธ์ุคล้ายปลาทูน่าข้อ๑๐ ห้ามมิให้เรือประมงใช้อากาศยานหรืออากาศยานไร้คนขับเป็นเครื่องช่วยในการทำการประมงข้อ๑๑ ห้ามมิให้เรือประมงทำการประมงหรือกระทำกิจกรรมอื่นใดในรัศมีหนึ่งไมล์นับจากตัวทุ่นข้อมูลเว้นแต่เป็นการนำทุ่นข้อมูลขึ้นมาบนเรือเมื่อได้รับการอนุญาตหรือร้องขอเป็นการเฉพาะจากเจ้าของผู้รับผิดชอบทุ่นข้อ๑๒ ห้ามเรือประมงมีปลาฉลามครีบขาว (oceanic whitetip sharks) และปลาฉลามหางยาว(thresher sharks) ไว้ในครอบครองสำหรับกรณีที่จับปลาฉลามชนิดอื่นได้ ถ้าเป็นปลาฉลามวัยอ่อนหรือปลาฉลามที่ตั้งท้องต้องปล่อยปลาฉลามดังกล่าวข้อ๑๓ การเก็บรักษาปลาฉลามชนิดอื่นนอกเหนือไปจากข้อ๑๒ วรรคหนึ่ง โดยวิธีแช่แข็ง ห้ามเก็บครีบของปลาฉลามเกินกว่าร้อยละห้าของน้ำหนักปลาฉลามที่มีอยู่ในเรือจนกว่าเรือจะมาถึงณ จุดที่นำสัตว์น้ำขึ้นท่าเทียบเรือครั้งแรกสำหรับการเก็บรักษาปลาฉลามตามวรรคหนึ่งแบบสดจะต้องเป็นการเก็บรักษาทั้งตัว จนกว่าเรือจะมาถึง ณจุดที่นำสัตว์น้ำขึ้นท่าเทียบเรือครั้งแรกข้อ๑๔ ห้ามเรือประมงที่ทำการประมงโดยใช้เครื่องมืออวนล้อมจับสัตว์น้ำจำพวกวาฬโลมา พะยูน เต่าทะเล หรือปลาฉลามวาฬหากมีการพบเห็นหรือทำการประมงครั้งใดติดสัตว์น้ำจำพวกวาฬโลมา พะยูน เต่าทะเล หรือปลาฉลามวาฬต้องปล่อยสัตว์น้ำดังกล่าวและบันทึกรายละเอียดการติดสัตว์น้ำตามแบบฟอร์มแนบท้ายประกาศนี้โดยส่งต่อกองควบคุมการประมงนอกน่านน้ำและการขนถ่ายสัตว์น้ำ กรมประมงทุกครั้งเมื่อมีการขนถ่ายสัตว์น้ำหรือนำสัตว์น้ำขึ้นท่าในกรณีเต่าทะเลที่ได้จากการทำประมงมีสภาพอ่อนแรงหรือบาดเจ็บต้องนำเต่าทะเลดังกล่าวขึ้นเรือและอนุบาลให้แข็งแรงก่อนที่จะปล่อยข้อ๑๕ เรือประมงที่ทำการประมงโดยใช้เครื่องมืออวนล้อมจับต้องเก็บรักษาปลาทูน่า ปลาจรวด (rainbow runner) ปลาอีโต้มอญ (dolphin fish) ปลาวัว(triggerfish) ปลากระโทงแทง (billfish)ปลาอินทรี (wahoo) และปลาสาก (barracuda) ไว้บนเรือและนำมาขึ้นท่าเว้นแต่พิจารณาเห็นว่าปลาดังกล่าวไม่เหมาะต่อการบริโภคเรือประมงที่ทำการประมงโดยใช้เครื่องมืออวนล้อมจับต้องมีสวิงสำหรับตักเพื่อช่วยชีวิตเต่าทะเลข้อ๑๖ เรือประมงที่ทำการประมงโดยใช้เครื่องมือเบ็ดราวต้องจัดให้มีอุปกรณ์การตัดสายเบ็ดและปลดเบ็ด (line cutters และ de - hookers) เพื่อช่วยในการปล่อยสัตว์น้ำข้อ๑๗ เรือประมงที่ทำการประมงโดยใช้เครื่องมือเบ็ดราวบริเวณละติจูดยี่สิบห้าองศาใต้ลงไปต้องปฏิบัติตามมาตรการบรรเทาผลกระทบเพื่อลดการจับนกทะเลอย่างน้อยสองจากสามตามตารางที่๑ แนบท้ายประกาศนี้ข้อ๑๘ ห้ามใช้เครื่องมืออวนลอยขนาดใหญ่หรืออวนติดตาน้ำลึก ซึ่งเป็นอวนติดตาหรืออวนอื่น ๆ ที่มีขนาดความยาวรวมกันเกินกว่าสองจุดห้ากิโลเมตรข้อ๑๙ การส่งข้อมูลและการรายงานตามข้อ ๖ข้อ ๗ ข้อ ๘ และข้อ ๑๔ให้ส่งหรือรายงานโดยตรงต่อพนักงานเจ้าหน้าที่ประจำกองควบคุมการประมงนอกน่านน้ำและการขนถ่ายสัตว์น้ำกรมประมงหรือผ่านทางเครื่องมือสื่อสารอิเล็กทรอนิกส์ที่สามารถตรวจสอบและนำกลับมาใช้โดยความหมายไม่เปลี่ยนแปลงหรือทางไปรษณีย์อิเล็กทรอนิกส์ ที่ส่งผ่านมาจากทางไปรษณีย์อิเล็กทรอนิกส์ที่สามารถระบุตัวตนของอุปกรณ์ส่งสัญญาณผ่านดาวเทียมข้อ๒๐ เนื่องจากหลักเกณฑ์และข้อปฏิบัติของคณะกรรมาธิการปลาทูน่าแห่งมหาสมุทรอินเดีย(Indian Ocean Tuna Commission ; IOTC) มีการปรับปรุงแก้ไขอยู่ตลอดเวลาตามข้อมูลต่างๆ ที่กำหนดจากการประชุมของประเทศสมาชิกผู้ที่ประสงค์จะเข้าไปทำการประมงในพื้นที่และชนิดสัตว์น้ำตามข้อ ๒จึงควรติดตามการเปลี่ยนแปลงของหลักเกณฑ์และข้อปฏิบัติดังกล่าวอยู่ตลอดเวลาประกาศ ณ วันที่ ๔ มิถุนายนพ.ศ. ๒๕๖๑อดิศร พร้อมเทพอธิบดีกรมประมง[เอกสารแนบท้าย]๑. พื้นที่ที่อยู่ในความรับผิดชอบของคณะกรรมาธิการปลาทูน่าแห่งมหาสมุทรอินเดีย(Indian Ocean Tuna Commission ; IOTC)๒. สัตว์น้ำที่อยู่ในความรับผิดชอบของคณะกรรมาธิการปลาทูน่าแห่งมหาสมุทรอินเดีย(Indian Ocean Tuna Commission ; IOTC)๓. แบบรายงานจำนวนทุ่นอุปกรณ์ซึ่งสามารถระบุตำแหน่งได้ด้วยดาวเทียม๔. ผนวกก การจัดทำแผนการจัดการแพล่อปลาแบบปล่อยลอย๕. ผนวกข การจัดทำแผนการจัดการแพล่อปลาแบบประจำที่๖. ตารางที่๑ มาตรการบรรเทาผลกระทบและลดการจับนกทะเล(ดูข้อมูลจากภาพกฎหมาย)ปวันวิทย์/จัดทำ๒กรกฎาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๓๐ ง/หน้า ๙/๗ มิถุนายน ๒๕๖๑